## Endring siden forrige versjon

Avtale forlenget i Faglig samarbeidsutvalg 29.08.2024 Sak s074-24 Smittevernavtalen - revisjon

**AVTALE OM FAGLIG BISTAND INNEN SMITTEVERN   
TIL HJEMMEBASERTE TJENESTER, LEGEVAKTER OG KOMMUNALE INSTITUSJONER**

Mellom …………….. kommune og Sykehuset Østfold HF inngås avtale om bistand og rådgiving innen smittevern.

**MÅL**Avdeling for smittevern ved Sykehuset Østfold HF (SØ) vil bistå kommunen slik at den oppfyller krav i Forskrift om smittevern i helse- og omsorgstjenesten, med hjemmel i lov av 5. august 1994 nr. 55 om vern mot smittsomme sykdommer (”Smittevernloven”). Det vises til § 1-2 første ledd; § 2-1; § 2-4 og § 3-2 i forskriften.   
Formålet med bistanden er å forebygge helsetjenesteassosierte infeksjoner, og å hindre spredning av smittsom sykdom og multiresistente bakterier.

**OMFANG OG FAGLIG INNHOLD**

Avtalen gjelder legevakt, kommunale/interkommunale institusjoner (helsehus, sykehjem) samt omsorgsboliger og hjemmebaserte tjenester.

Avdeling for smittevern ved SØ har ansvar for det faglige innholdet i avtalen. Hygienesykepleiere ansatt i smittevernavdelingen (1,8 årsverk per. 2022) har kommunalt smittevern som hovedarbeids­område og er kommunens hovedkontakter og smittevernfaglige rådgivere. *Infeksjonskontrollprogrammet* er sentralt i dette arbeidet, jfr. også forskriftens innhold. Avdeling for smittevern utar­beider og vedlikeholder et overordnet infeksjonskontroll­program tilpasset de kommunale institusjonene/tjenestene.   
Kommunen er selv ansvarlig for en eventuell lokal tilpasning av infeksjonskontroll­programmet, samt for implementeringen. Den faglige bistanden fra Avdeling for smittevern SØ fritar ikke kommunen for juridisk ansvar på smittevernområdet.   
  
Bistanden består av følgende hovedelementer:

* Etablering av et overordnet infeksjonskontrollprogram som revideres av Avd. for smittevern hvert annet år, eller hyppigere ved behov. Programmet skal inneholde alle nødvendige tiltak for å forebygge infeksjoner og smittespredning, samt håndtere infeksjonsutbrudd og bærerskap med multiresistente bakterier hos pasienter og ansatte.
* Ledere av de kommunale virksomhetene har ansvar for at alt personell har kjennskap til infeksjonskontrollprogrammet og dets innhold, samt at infeksjonskontrollprogrammet benyttes i den daglige tjenesteytingen.
* Hygienesykepleier har ansvar for å formidle innholdet i nye og reviderte lover, forskrifter, retningslinjer og veiledere innen smittevern til de smittevernansvarlige legene og kommunale institusjonene/tjenestene i kommuner som har inngått avtale.
* Håndtering av infeksjonsutbrudd beskrives i infeksjonskontrollprogrammet. Ved behov vil hygienesykepleier og ledelsen ved virksomheten(e), og evt. også smittevernoverlege SØ og smittevernansvarlige lege i kommunen(e), samarbeide om smitteoppsporing og iverksetting av nødvendige tiltak inkl. undervisning og opplæring.
* Kommunal leder skal utpeke et antall smittevernkontakt(er) tilpasset institusjonens/tjenestens behov. Disse gis opplæring i smittevern fra Avd. for smittevern og videreformidler kunnskap til kolleger gjennom intern opplæring som en del av sine oppgaver.
* Avtalen forutsetter at begge parter tilrettelegger for årlig møte mellom Avd. for smittevern og ansvarlige kommunale ledere (f.eks. ledergruppe til direktør for helse og omsorg) og kommuneoverlege/ smittevernoverlege. Avdeling for smittevern tar initiativ til møtet. Om ønskelig kan også ledere/smittevernkontakter ved de kommunale institusjonene/tjenestene inviteres.
* Avtalen forutsetter at begge parter tilrettelegger for minst ett årlig besøk ved hver av institusjonene. Varighet og hyppighet tilpasses institusjonens størrelse. Hygienesykepleier gjennomfører internundervisning og «hygienerunder» ved behov.
* Avd. for smittevern arrangerer to heldags smittevernkurs per år for alle ledere/ ansatte ved kommunale institusjoner/ tjenester. Det beregnes ingen kursavgift for deltakere fra kommuner med smittevernavtale.
* Avdeling for smittevern kaller inn kommuneoverleger/smittevernleger til halvårlige digitale/ fysiske møter med smittevernfaglige tema. Kommuneoverlegene har ansvar for å forberede saksliste til møte på våren og avdeling for smittevern har ansvar for møte på høsten.
* Smittevernoverlege og hygienesykepleier tilbyr opplæring i insidensregistrering av infeksjoner og antibiotikabruk til kommuner/institusjoner ved behov
* Avdeling for smittevern forplikter seg til å levere en årsrapport ved årsskifte.

**ØKONOMI**Sykehuset Østfold tilbyr disse tjenestene etter en refusjonsordning fra avtalekommunene til selvkost. Refusjonen skal dekke:

1. lønn for 1,8 hygienesykepleier
2. reisegodtgjørelse
3. sykehusets utgifter til kursvirksomhet, inkl. kursmateriell i henhold til avtalen
4. øvrig kontorrekvisita.

Kommunene dekker selv reise- og oppholdsutgifter for egne deltakere på kurs i regi av SØ.

Refusjonens størrelse beregnes ut fra antall innbyggere i hver kommune. For 2023 stipuleres refusjonen å utgjøre kr. ….. per innbygger i kommunen, basert på folkemengde pr. 1. januar i henhold til SSB. Refusjonsbeløpet kan justeres for neste kalenderår ut fra dokumenterte faktiske utgifter inkl. lønnsreguleringer inneværende år, med varslingsfrist innen 1. november året før.

**TAUSHETSPLIKT**Personell ved Avdeling for smittevern er pliktig, i henhold til gjeldende lov, å iaktta taushet om det de får vite om menneskers legems- eller sykdomsforhold under utøvelse av sitt arbeid etter denne avtalen. Ved overvåking av infeksjonsforekomst skal slike opplys­ninger ikke kunne spores tilbake til den enkelte pasient/beboer. Hvis det foreligger eller reises tvil om personvernet ivaretas skal Datatilsynet godkjenne enhver registreringsordning.

**IKRAFTTREDELSE OG VARIGHET**Denne avtalen gjelder fra 1. september 2022 og videre for ett kalenderår ad gangen, dersom den ikke helt eller delvis er sagt opp av en av partene innen 1. juli året før. Avtalen er utferdiget i to eksemplarer med ett eksemplar til hver av partene. Avtaleteksten er godkjent av Faglig samarbeidsutvalg i sak s025-22

For ……………… kommune For Sykehuset Østfold HF

…………………………………. ………………………………….

#### Referanser

|  |  |
| --- | --- |
|  |  |

|  |
| --- |
|  |

#### Vedlegg

|  |  |
| --- | --- |
|  |  |

**Slutt på Avtale**